Kirjoitukset avainsanalla metallihylly | Me Naiset
Kirjoitukset avainsanalla metallihylly
klo 22:39 | 2.11.2018
Metallinen seinähylly viimeistelee ruokailutilan sisustuksen.
Ruokailutilan sisustus sai uuden elementin kun löysin vihdoin jo kauan etsimäni metallisen seinähyllyn viinipulloille. Viinihylly on siis metallinen seinähylly ja väriltään se on poikkeuksellisesti musta. Siinä on neljä vapaasti liikuteltavaa hyllyä, joista kaksi on viinipulloille ja kaksi sitten muille esineille.
Laitoin viinihyllyt ylös ja tavalliset hyllyt alas, jotta pullot eivät olisi lasten ulottuvilla. Ylemmälle tavalliselle hyllylle laitoin viinilaseja ja alimmalle hyllylle kirjaintaulun sekä hammastikkurasian. Alahyllylle pääsi nyt Halloweenin kunniaksi myös pieni kurpitsalyhtykin.
Metallinen seinähylly tuo avaruutta ruokailutilan sisustukseen
Minun mielestäni metallinen seinähylly sopii meidän ruokailutilaan todella hyvin. Onneksi kaupassa ei ollut valittavana valkoista viinihyllyä, sillä olisin saattanut erehtyä valitsemaan sen. Minusta tämä musta hylly on hyvä valinta tähän meidän ruokailutilan sisustukseen ja valkoinen olisi ollut liian mitäänsanomaton.
Metallinen seinähylly on kevyt, mutta kuitenkin tukeva ja se on meidän pienen ruokailutilan seinälle juuri sopivan ilmava. Se, että päätylevyt ovat avoimet ja se, että niistä näkee läpi, lisää avaruuden tunnetta. Hylly ei tunnu lainkaan raskaalta.
Tykkään yksinkertaisesti myös siitä, että hylly on metallinen. Ruokailutilan sisustus on muutenkin melko industrial -henkinen, joten metallinen seinähylly sopii siihen hyvin. Siirsin vielä mustan metallilyhdyn hyllyn alle lattialle, häälahjaksi saadun lampaantaljan viereen.
Löysin metallisen seinähyllyn ihan sattumalta meidän lähi-Cittarin Kristyle -sisustusliikkestä. Tykkään käydä siellä aina välillä kauppareissulla ihastelemassa sekä haaveilemassa ja nyt se todellakin kannatti! Olen tosiaan kauan etsinyt sopivaa viinipullotelinettä tai -hyllyä ja nyt sellainen löytyi.
Ruokailutilan sisustus on industrial-henkinen ja metallinen seinähylly sopii siihen hyvin.
Lisää mustaa ruokailutilan sisustukseen, kiitos!
Nyt kun meillä on musta metallihylly viinipulloineen ruokailutilan seinässä, kaipaan ruokailutilaan hieman lisää mustaa. Lipaston päällä on muutama musta esine, mutta lisää mustaa tila kaipaa kuitenkin. Voisin vaikka maalata tuon kattovalaisimen mustaksi niin sillä saisin ehkä kaipaamaani tehostetta huoneeseen.
Olen itseasiassa haaveillut myös mustasta keittiösaarekkeesta. Olen miettinyt, että maalaisinko meidän saarekkeen mustaksi? Täytynee konsultoida minun maalari-isääni, että kuinka saisin maalauksen parhaiten onnistumaan ja kestämään. Vai kannattaakohan moinen ollenkaan? Ja sopisiko se musta saareke sitten kuitenkaan meille vai ei?
klo 14:49 | 5.11.2018
Kaunista,ihana teline seinällä! Viinipullot ja muita esineitä mukavasti esillä,kiva postaus sinulta,kiitos!
klo 20:43 | 5.11.2018
Kiitos! Ja kiitos sinulle ihanasta kommentistasi. :)
klo 17:08 | 22.2.2019
Ihana 😊 mistä hylly on ostettu?
klo 10:57 | 12.3.2019
Anteeksi kun en ole vastannut sinulle! Hylly on ostettu Kristyle -nimisestä sisustusliikkeestä, joka on Tampereen Linnainmaan Citymarketilla. 😊